Københavns Adresseavis, 1802-07-22
Et ungt Menneske som har taget alle sine 3 Examina ønsker sig antaget hos en duelig Proprietair eller Forpagter i Sielland, for at øve sig i de ved Landvæsenet henhørende Forretninger, og lover paa sin Side saa meget det staaer i hans physiske Magt og saa ofte Leilighed gives, at bidrage til ovenmeldtes Bedste, ved at tage Deel i andre Forretninger, Godset vedkommende, naar Aarets Tid ei tillader at dyrke de landlige. Han forlanger ikkun saa meget som han anstændigen kan klæde sig for, og seer i saa Henseende meere paa en venskabelig Omgang.